આ સમારંભમાં 200થી વધુ શહેરી સહકારી બેંકોના 600થી વધુ પ્રતિનિધિઓ હાજર રહ્યા હતા અને ‘Strengthening UCBs’ અને ‘Let’s Grow Together under One Umbrella’ થીમ હેઠળ પેનલ ચર્ચા અને સેમિનારમાં National Umbrella, core banking solutions, banking technology જેવા વિષયો ઉપર વિગતવાર ચર્ચા થઈ હતી. સ્ટેટ ફેડરેશનના ઉપક્રમે મધ્યસ્થ સંસ્થાની રચના કરવનાર ગુજરાત પ્રથમ રાજ્ય છે. આ મધ્યસ્થ સંસ્થા છત્ર પૂરૂ પાડી સહકારી એકતાને મજબૂત કરશે. સ્વનિયંત્રિત સંસ્થા તરીકે તે બેંકોને મૂડી વધારવામાં, અસરકારક નિયમનમાં, સહકારી ભાવના મજબૂત કરવામાં સહયોગ આપશે.